[{"text_idx": "#000002", "text": "Festado de la tago de sendependeco en Ukrainio."}, {"text_idx": "#000009", "text": "\u2013 Tio estas la meza vojo, c\u0302u? Meza inter kio, mi scivolas? Nur unu popolo suferas atakon nun, nur unu lando en orienta Eu\u0306ropo estas atakata, kaj oni ec\u0302 ne donis la dignon al tiuj lando kaj popolo, diri la nomon (Ukrainio, kaj la ukrainoj, memevidente). C\u0302u oni vere ne povas klare esprimi solidarecon kun la ukrainoj kiuj timas por siaj vivoj? C\u0302u vere ne? Oni ne devis fini la mesag\u0302on kun \"Slava Ukraini\" [Slava Ukrajini en la ukraina signifas \"Gloron al Ukrainio\" \u2013 red.], sed damne, kial ja entute diri ion ajn, se en la fino oni eldonas tekston kiu diras nenion?"}, {"text_idx": "#000011", "text": "\u2013 Kio estas la utilo, ke UEA faru kiel preskau\u0306 c\u0302iuj landoj kaj organizaj\u0302oj, kondamnante la militan agreson? Se c\u0302iuj diras la samon, kiel eblas au\u0306digi sian voc\u0302on? Nun UEA esprimas sin, sed apogante pacon. Ne estas la rolo de UEA kondamni landon au\u0306 registaron."}, {"text_idx": "#000020", "text": "Deklaro de UEA la 27-an de februaro 2022"}, {"text_idx": "#000021", "text": "\u201cNi ne c\u0302esu labori por paco inter homoj kaj nacioj\u201d: alvoko de UEA al la esperantistoj kaj la mondo"}, {"text_idx": "#000022", "text": "Reage al la militaj tondroj kaj homa sufero en la oriento de Eu\u0306ropo UEA deklaras:"}, {"text_idx": "#000026", "text": "Ni levu niajn voc\u0302ojn individue kaj kolektive kiel anoj de internacia movado, kiu c\u0302iutage laboras por paca interkomprenig\u0302o. Per tiu potenco ni konsciigu niajn registarojn, ke necesas plenumi la promesojn faritajn al la mondpopolo: solvi konfliktojn antau\u0306 ol ili erupcias katastrofe por c\u0302iuj mondlog\u0302antoj."}, {"text_idx": "#000027", "text": "UEA ne prenas politikajn poziciojn, krom pledi por la justeco de egalrajtiga internacia komunikilo, kiu faciligos la atingojn de pacaj idealoj kaj amon inter la popoloj. Ni tamen nature kaj senlace esprimas nian solidarecon kun c\u0302iuj samideanoj, kiuj suferas pro perfortaj atencoj kontrau\u0306 iliaj rajtoj al paca, sekura vivo. Ni jam nun atentas, kiel ni povas helpi en la nuna situacio. La konto Espero c\u0302e UEA ( estis fondita okaze de alia kruela milito en Eu\u0306ropo por interalie iom helpi al familioj de esperantistaj viktimoj, kaj ni uzos tiun kaj aliajn rimedojn por montri nian solidarecon kun niaj kurag\u0302aj familianoj (tiu konto estas c\u0302iam malfermita por tiucelaj kontribuoj). La fondinto de UEA, Hector Hodler, celis krei kunlaboran reton de samideanoj tra la tuta mondo. Ni memoru la modelan laboron de nia G\u0302eneva oficejo por kontaktigo de familianoj en alia kriza milito kaj montru, ke ni kapablas tuj agi por doni la praktikan helpon, kiun bezonas membroj de nia tutmonda familio."}, {"text_idx": "#000029", "text": "Ekde februaro 2022 validas novaj reguloj pri komentado: nur registritaj uzantoj kiuj indikas sian plenan nomon rajtas komenti."}, {"text_idx": "#000038", "text": "Okaze ke iu volos legi plian deklaron, jen tiu de la kataluna pac-movado (en Esperanto per au\u0306tomata tradukilo): "}, {"text_idx": "#000042", "text": "Ni nun parolas pri okazantaj\u0302oj (jes Jens \u2013 vere falas bomboj sur veraj homoj, tio ne nur okazas en via komputila ekrano) je tute alia nivelo: La monda paco estas minacata, ne nur tiu de Eu\u0306ropo."}, {"text_idx": "#000043", "text": "Tion la klau\u0306noj en UEA ne komprenas kaj ili sekve plene subfosas la kredindecon de UEA: Kiu estas por homaj rajtoj kaj paco, tiu ne povas silenti (\"peco de nenio\" lau\u0306 Arosev) kiam la monda paco estas minacata."}, {"text_idx": "#000046", "text": "\u201dNi bedau\u0306ras la reciprokan sangovers\u0302on kaj esprimas niajn plej sincerajn kondolencojn pro la mortintoj ambau\u0306flankaj. Nun kiam paco restarig\u0302is sur c\u0302ina tero, ni esprimas nian grandan g\u0302ojon por niaj gesamideanoj sur la c\u0302ina insulo, kiuj nun -finfine- trovis liberecon en la granda c\u0302ina Regno. Universala Esperanto-Asocio volas rememorigi, ke g\u0302i siatempe same lau\u0306dis la re-alig\u0302on de la c\u0302ina altebenaj\u0302o al la c\u0302ina patrolando kaj la reunig\u0302on de la du grandaj slavaj popoloj en unu rusan Federacion.\nUniversala Esperanto-Asocio senlacig\u0302e laboras por la paca interkomprenig\u0302o inter popoloj kaj forigo de suferado de la grandaj popoloj de nia mondo.\u201d"}, {"text_idx": "#000050", "text": "\"La Kolonja Kongreso okazis, kun malpli da partoprenantoj ol atendite,\nankau\u0306 kun hokokrucaj flagoj kaj parolado de la nova, nazia c\u0302efurbestro.\""}, {"text_idx": "#000060", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}]